Diari Oficial de la Generalitat Valenciana


Sumari del DOGV 9290, del 03-03-2022 (2022/1688)

RESOLUCIÓ de 25 de febrer de 2022, de la Presidència de la Generalitat, per la qual es convoquen les subvencions destinades a donar suport, en els municipis de l'agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1688


Data del document
:   25-02-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * desforestació
    * ajuda pública
    * ordenació forestal
    * legislació forestal
    * administració local

RESOLUCIÓ de 25 de febrer de 2022, de la Presidència de la Generalitat, per la qual es convoquen les subvencions destinades a donar suport, en els municipis de l'agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals. [2022/1688]  
Mitjançant el Decret 28/2021, d'1 de setembre, del president de la Generalitat, es van aprovar les bases reguladores de les subvencions destinades a donar suport, en els municipis de l'agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals (d'ara endavant, Decret 28/2021).  
La base reguladora sisena d'aquest Decret 28/2021 estableix que la concessió de les subvencions es realitzarà mitjançant el procediment de concurrència competitiva a què es refereixen l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara endavant, Llei 1/2015), i l'article 22 de la Llei 38/2003, de 17 de novembre, general de subvencions (d'ara endavant, LGS). Així mateix, l'esmentada base sisena determina que la convocatòria s'efectuarà mitjançant resolució de la persona titular de la Secretaria Autonòmica de Promoció Institucional i Cohesió Territorial (ara, Secretaria Autonòmica de Cohesió Territorial i Polítiques contra el Despoblament, d'acord amb el que estableix la disposició final segona del Decret 2/2022, de 10 de febrer, del president de la Generalitat, de modificació del Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell). La convocatòria s'haurà de publicar en la Base de dades nacional de subvencions i en el Diari Oficial de la Generalitat Valenciana, de conformitat amb el que s'estableix en els articles 18, 20 i 23 de l'LGS.  
La Llei 8/2021, de 30 de desembre, de pressupostos de la Generalitat per a l'exercici 2022, crea en la secció 05, servei 05, centre gestor 03, programa pressupostari 125.20, Agenda valenciana antidespoblament, dues línies pressupostàries: la línia S0893000, «Recuperació de boscos i millora de la gestió forestal», en el capítol IV, amb una dotació de dos-cents mil euros (200.000 ?), i la línia S0894000 «Ajudes inversions en municipis de muntanya», en el capítol VII, amb una dotació de quatre-cents mil euros (400.000 ?).  
Per això, vista la proposta de la Direcció General de l'Agenda Valenciana Antidespoblament, de 31 de gener de 2022, així com el seu informe de 7 de febrer de 2022, i de conformitat amb el que es disposa en els articles 160.4.b i 166 de la Llei 1/2015, en l'article 12 de la Llei 5/1983, de 30 de desembre, del Consell, i en la base reguladora sisena del Decret 28/2021, d'1 de setembre, del president de la Generalitat, resolc:  
  
Primer. Objecte  
L'objecte de la present resolució és la convocatòria, per a l'exercici 2022, de les subvencions regulades en el Decret 28/2021, d'1 de setembre, del president de la Generalitat, pel qual s'aproven les bases reguladores de les subvencions destinades a donar suport, en els municipis de l'agenda AVANT, a la realització d'activitats de manteniment, recuperació i reforestació dels boscos mediterranis dels seus termes municipals.  
  
  
Segon. Condicions de concessió de les ajudes  
1. La concessió de les subvencions recollides en aquesta resolució es tramitarà pel procediment de concurrència competitiva, d'acord amb el que s'estableix en l'article 164 de la Llei 1/2015.  
2. Les entitats beneficiàries d'aquestes subvencions estaran subjectes a les obligacions derivades del contingut de les bases reguladores de les presents subvencions, de la resolució de concessió de les subvencions i, en general, de les normes vigents que els siguen aplicables. En tot cas són obligacions de les entitats beneficiàries les establides en l'article 14 de l'LGS.  
  
Tercer. Línies de subvenció i import global màxim  
Aquestes subvencions es finançaran amb càrrec al pressupost de la Generalitat per al 2022, secció 05, servei 05, centre gestor 03, programa pressupostari 125.20, Agenda Valenciana Antidespoblament, línies pressupostàries S0893000, «Recuperació de boscos i millora de la gestió forestal», del capítol IV, amb una dotació de dos-cents mil euros (200.000 ?), i S0894000, «Ajudes inversions en municipis de muntanya», del capítol VII, amb una dotació de quatre-cents mil euros (400.000 ?).  
  
Quart. Actuacions subvencionables  
Dins del marc establit en la base reguladora tercera del Decret 28/2021, seran actuacions subvencionables:  
1. Amb càrrec a la línia S0893000 seran subvencionables les labors de mer manteniment d'hàbitats, que no suposen introducció de nous peus, alteracions de paisatge, ni canvis en l'estructura de les masses vegetals, entre les quals es comprenen els treballs puntuals de retirada de residus, podes simples sobre branques mortes o treballs similars. Alhora, seran subvencionables el cultiu de vivers, la vigilància de prevenció d'incendis forestals, la neteja d'àrees recreatives, i els tractaments manuals per al control de la processionària del pi.  
  
2. Amb càrrec a la línia S0894000 seran subvencionables els projectes que, conforme a la legislació vigent, han de considerar-se com a inversions, com ara: els treballs de repoblació forestal de nova planta, els de recuperació ambiental de zones degradades, les actuacions de millora d'hàbitats i totes aquelles que tinguen la consideració de millora del medi físic o natural, i el manteniment i millora de camins rurals que donen accés a les zones forestals públiques. Així mateix, serà subvencionable l'adquisició de béns inventariables que tinguen relació amb l'activitat forestal, com ara maquinària, béns d'equip i utillatge.  
  
  
Cinqué. Quantia màxima de la subvenció per entitat beneficiària  
D'acord amb el que es disposa en la base reguladora tercera del Decret 28/2021, la quantia màxima de la subvenció, corresponent a l'exercici 2022, per a cada entitat que resulte beneficiària, no podrà ser superior a la quantia de deu mil euros (10.000 ?), respecte de les subvencions concedides a càrrec de la línia pressupostària S0893000, ni superar la quantia de vint mil euros (20.000 ?), en el cas de les subvencions concedides a càrrec de la línia pressupostària S0894000.  
L'import de les subvencions en cap cas podrà ser de tal quantia que, aïlladament o en concurrència amb subvencions atorgades per altres ens públics o privats per a la mateixa finalitat, supere el cost real de l'activitat objecte de subvenció.  
En cap cas el cost d'adquisició de les despeses subvencionables podrà ser superior al valor de mercat.  
  
Sisé. Entitats beneficiàries  
1. Podran ser beneficiaris de les subvencions objecte d'aquesta convocatòria, d'acord amb la base reguladora segona del Decret 28/2021, els municipis de la Comunitat Valenciana que, formant part de l'Agenda AVANT, disposen de terreny forestal en el seu terme municipal, i realitzen les activitats objecte d'aquestes subvencions en terrenys de la seua propietat, quan no siguen gestionats per la Generalitat, o en terrenys particulars en els quals s'haja subscrit un acord segons l'article 49 bis.3 de la Llei 3/1993, de 9 de desembre, forestal de la Comunitat Valenciana.  
2. No podran obtindre la condició de beneficiàries de les subvencions regulades en aquest decret les entitats en les quals concórrega alguna de les circumstàncies establides en l'article 13.2 de l'LGS, i en els articles 18 i concordants de l'RLGS.  
3. Les entitats beneficiàries d'aquestes subvencions hauran de complir les obligacions establides en la base reguladora quarta del Decret 28/2021, i en aquesta convocatòria.  
Especialment, han de tindre autorització de la conselleria competent en matèria forestal, bé expressa o bé continguda en un instrument tècnic de gestió forestal vigent.  
  
Seté. Compatibilitat de les ajudes  
Aquesta ajuda és compatible amb qualsevol altra que, per a la mateixa finalitat, siga atorgada per qualsevol administració o entitat pública o privada.  
  
Huité. Termini i presentació de les sol·licituds  
1. Les sol·licituds per a l'obtenció d'aquestes subvencions es presentaran de manera telemàtica a través de la seu electrònica de la Generalitat (https://sede.gva.es), accedint al procediment corresponent a aquesta convocatòria. Per a poder tramitar telemàticament la sol·licitud, s'haurà de disposar d'algun dels sistemes de signatura electrònica admesos en la seu electrònica de la Generalitat.  
2. El termini per a la presentació de sol·licituds serà d'un mes, a comptar des de l'endemà de la publicació de la present convocatòria en el Diari Oficial de la Generalitat Valenciana.  
3. La sol·licitud haurà d'expressar el consentiment o l'oposició perquè l'òrgan instructor puga comprovar o recaptar d'altres òrgans, administratius o proveïdors d'informació, per mitjans electrònics, la informació sobre el compliment de les obligacions tributàries i amb la Seguretat Social, segons el que es disposa en l'article 22.4 de l'RLGS, o sobre altres circumstàncies de les entitats sol·licitants o de les sol·licituds que, d'acord amb la convocatòria i amb la normativa aplicable, siguen pertinents per a la instrucció del procediment. En cas d'oposició, l'entitat sol·licitant haurà d'aportar els corresponents certificats.  
  
4. La presentació de la sol·licitud portarà implícita l'acceptació de les bases reguladores, inclòs el que es disposa en aquesta convocatòria.  
  
Nové. Documentació i informacions que s'han d'aportar per cada sol·licitud  
1. Cada entitat sol·licitant presentarà, de conformitat amb la base reguladora setena del Decret 28/2021, una única sol·licitud per cadascuna de les línies de subvenció que figuren en la base reguladora tercera per les quals opte, a la qual haurà d'acompanyar, a més de la documentació requerida en la citada base setena, la següent:  
a) Un document, degudament signat per la persona titular de l'Alcaldia en el qual es compromet a la realització de les actuacions previstes en la base reguladora tercera del Decret 28/2021, dins de l'exercici 2022 i abans de la data prevista en l'apartat dotze d'aquesta resolució com a límit per a justificar la subvenció.  
b) Un document acreditatiu de posseir les autoritzacions preceptives de l'autoritat competent en matèria de gestió forestal per a l'activitat que es pretén realitzar, quan per a la seua realització siguen exigides per la normativa vigent.  
c) Un certificat acreditatiu d'haver presentat el compte general davant la Sindicatura de Comptes, així com d'haver remés, si fa el cas, el corresponent pla econòmic i financer en els termes previstos en la Llei orgànica 2/2012, de 27 d'abril, d'estabilitat pressupostària i sostenibilitat financera.  
d) Projecte o memòria tècnica valorada, amb detall de les actuacions objecte de subvenció amb el seu corresponent pressupost o factura proforma.  
e) La domiciliació bancària que figura com a model adjunt, sempre que el compte bancari no estiguera donat d'alta en la Generalitat, o calguera modificar-ne les dades.  
  
Deu. Òrgans competents per a la instrucció i resolució del procediment  
1. L'òrgan encarregat de l'ordenació i instrucció del procediment serà la direcció general competent en matèria de despoblament, que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
2. D'acord amb l'estipulat en la base reguladora desena del Decret 28/2021, la persona titular de la direcció general competent en matèria de despoblament té delegada la facultat de dictar la resolució de concessió de les subvencions, a la vista de la proposta de resolució motivada, formulada per la comissió de valoració.  
  
Onze. Procediment i resolució  
1. D'acord amb la base reguladora novena del Decret 28/2021, es constituirà una comissió de valoració per a l'examen i valoració de les sol·licituds de subvenció.  
2. Finalitzat el termini de presentació de sol·licituds, la comissió de valoració examinarà les sol·licituds presentades, les avaluarà d'acord amb els criteris de valoració previstos en la base reguladora huitena del Decret 28/2021, estendrà acta i elevarà, a l'òrgan competent per a resoldre, una proposta motivada de resolució que contindrà una relació de les entitats sol·licitants a les quals es proposa la concessió de la subvenció i la seua quantia.  
3. El termini màxim per a tramitar, resoldre i notificar les resolucions de concessió serà de tres mesos a comptar des de la data de publicació de la present convocatòria.  
La resolució tindrà els efectes i el contingut previstos en l'article 25 de l'LGS i es publicarà en la Base de dades nacional de subvencions i en el Diari Oficial de la Generalitat Valenciana. Aquesta publicació tindrà els efectes de notificació a les entitats interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
4. Les resolucions de l'òrgan concedent esgoten la via administrativa, per la qual cosa, contra aquestes es podrà interposar un recurs contenciós administratiu en el termini de dos mesos, a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o potestativament, un recurs de reposició davant del mateix òrgan que les haja dictades, en el termini d'un mes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; tot això sense que es puguen simultaniejar tots dos recursos, i sense perjudici que es puga presentar qualsevol altre recurs que s'hi estime pertinent.  
  
Dotze. Justificació i pagament de les ajudes  
1. La justificació de la subvenció s'adreçarà a la direcció general amb competències en matèria de despoblament, i es presentarà, com a màxim, el 14 de desembre de 2022.  
2. A aquest efecte, es presentaran els documents justificatius previstos en la base reguladora dotzena del Decret 28/2021.  
Tota aquesta documentació s'entregarà certificada per la secretaria municipal i amb el vistiplau de l'alcaldia.  
L'import a justificar serà, com a mínim, el 100 per 100 de la quantitat concedida com a subvenció. Si la quantitat justificada fora menor a la concedida, es reduirà la quantitat concedida de forma directament proporcional, conforme al procediment establit en la base reguladora onzena del Decret 28/2021.  
Així mateix, s'acompanyarà, si escau, del detall d'altres ingressos o subvencions que hagen finançat l'activitat subvencionada, amb indicació de l'import i la seua procedència.  
3. El pagament de les subvencions concedides a les entitats interessades es realitzarà de conformitat amb el que s'estableix per la Llei de pressupostos de la Generalitat corresponent a l'exercici 2022, en relació amb el que es preveu en els articles 164 i següents de la Llei 1/2015, prèvia rendició del compte justificatiu simplificat a què es refereix l'article 75 de l'RLGS i la base reguladora dotzena del Decret 28/2021.  
  
4. Les transferències de les subvencions concedides es realitzaran en un únic pagament, una vegada comprovats i aprovats els justificants presentats.  
5. La falta de presentació de la justificació de la despesa en el termini fixat donarà lloc a la pèrdua de la subvenció.  
  
Contra la present resolució, que posa fi a la via administrativa, podran les persones interessades interposar potestativament un recurs de reposició davant del mateix òrgan que l'ha dictada, en el termini d'un mes, a comptar des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament, un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de febrer de 2022.- La secretaria autonòmica de Cohesió Territorial i Polítiques contra el Despoblament (p. d. base sisena Decret 28/2021, d'1 de setembre, del president de la Generalitat; DOGV de 08.09.2021): Elena Cebrián Calvo.